		Porsgrunn kommune	


	Vår ref.		26/9453 - 1
Saksbehandler	Alf Ørjan Glesnes
Dato	10.08.2026

 

Saksframlegg





Saksnr.	Utvalg	Møtedato
	Eldrerådet	 
	Råd for personer med funksjonsnedsettelse	 
	Utvalg for helse og omsorg	 



Kommunedirektørens innstilling
1.      Forslag til gjennomføring av nye bruker- og pårørendeundersøkelse tas til orientering.  
2.      Resultater fra bruker- og pårørendeundersøkelser legges frem for utvalg og helse og omsorg. 


SAKSUTREDNING
Bakgrunn for saken
Porsgrunn kommune har gjennomført bruker- og pårørendeundersøkelser i ulike områder og virksomheter. Etter sak 05/24 i utvalg for helse og omsorg, januar 2024, så har det blitt gjennomført undersøkelser etter vedtatt plan. Kommunedirektøren ønsker nå å legge frem ny plan for gjennomføring av bruker- og pårørendeundersøkelser fremover.  
Saksfremstilling
Bruker- og pårørendeundersøkelser er en del av det systematiske arbeidet med kvalitetsforbedring. Undersøkelsene kan være til hjelp for å innhente informasjon til å kunne planlegge oppgaver, gi en oversikt over hvor det er risiko for svikt eller mangel på etterlevelse av myndighetskrav og vise områder hvor det er behov for forbedring av kvalitet i tjenestene.  
Resultatet av brukerundersøkelsen vil være indikasjon på kvalitet i tjenestene. Kommunedirektøren legger frem sak om planlegging av brukerundersøkelser og resultatene av undersøkelsene for at politisk ledelse skal være kjent med status, i tillegg til at kommunedirektør og de enkelte områdene benytter dataene i det kontinuerlige forbedringsarbeidet. 
Porsgrunn kommune benytter brukerundersøkelsen fra KS/Bedre kommune som har vært brukt tidligere. Vi kan sammenligne resultatene med tidligere undersøkelse i Porsgrunn kommune og med resultat for hele landet.  
Det har tidligere blitt bestemt at det skal gjennomføres brukerundersøkelse hvert tredje (3) år, dette er en frekvens som ønskes å opprettholdes; Dette er med hensyn til samlet ressursbruk til gjennomføring og analysering av undersøkelsene. 
Forslag til gjennomføring av ulike bruker- og pårørendeundersøkelse: 
 
Hvor 	Type undersøkelse 	Sist gjennomført 	Planlagt neste gjennomføring 
Hjemmetjenester	Brukerundersøkelse 	Vår 2026 	Vår 2029
Psykisk helse og rusomsorg 	Brukerundersøkelse 	Høst 2024 	Høst 2027  
Sykehjem (langtid)	Pårørendeundersøkelser 	Vår 2025 	Vår 2028
Miljøarbeidertjenesten 	Bruker- og pårørendeundersøkelser 	Høst 2025	Høst 2028
Familie og helse	Bruker- og pårørendeundersøkelser 	2013	Høst 2026 
Høst 2029
Ergo- og fysioterapitjenesten 	Brukerundersøkelse 	Høst 2024	Vår 2027

Hvilken type undersøkelse, bruker- eller pårørendeundersøkelse, som gjennomføres er ut ifra hvilke undersøkelser som er tilgjengelig på KS/Bedre kommune – noen områder, som Miljøarbeidertjenesten, har begge undersøkelser tilgjengelige og har gjennomført begge.  
Effekten av saken 
Perspektiv	Negativ	Nøytral 	Positiv	Ikke relevant
Konsekvens for klima på kort og lang sikt 	 	 	 	X
Konsekvens for miljøet på kort og lang sikt 	 	 	 	X
Økonomiske konsekvenser i et langt perspektiv	 	X	 	 
Konsekvens for folkehelsen, herunder vurdering av 	tilpasning til aldersvennlig samfunn	 	 	X	 

Forklaring: Tiltaket er vurdert ut fra fire perspektiver for å bestemme om det vil gjøre dagens situasjon forverret, uendret eller bedre. Dersom tiltaket ikke påvirker de nevnte perspektivene, er alternativet "ingen" påvirkning valgt.
Økonomiske konsekvenser vurderes som nøytralt da det planlegges å bruke eksisterende ressurser i helse og omsorg til å gjennomføre undersøkelsene. Konsekvenser for folkehelsen vurderes positivt da resultatene av undersøkelsene kan føre til økt tjenestekvalitet.  

